《僧有号可山者》
明代·朱朴

平壤无真山，见画尚云可。况兹水木间，积累群玉垛。

初疑片云水，忽若落星堕。蜿蜒蛟龙形，割裂芙蓉朵。

泉声滴幽隙，月影穿细琐。吟馀可高眠，禅定可跌坐。

可山殊可人，山亦能可我。何当僦岩穴，焚香听因果。

作者简介：浙江海盐人，字元素。体瘦长，而音声琅琅，务农为生。工诗，有《西村诗集》，许杞山序而刻之。